श्री कान्ता राव ने बैंक और पोस्ट ऑफिस के नोडल अधिकारियों से कहा कि सभी बैकों और पोस्ट ऑफिसों में 28 नवम्बर को मतदान करने की अपील के पोस्टर और बैनर लगवायें। सभी एटीएम मशीनों पर इलेक्ट्रॉनिक विंडो पर भी मतदान की अपील दिखनी चाहिये। पेट्रोल पंपों पर भी मतदान की अपील संबंधी बैनर और पोस्टर लगवायें। एयरपोर्ट, रेल्वे स्टेशन, नगर निगम के स्वच्छता वाहन, इंटरसिटी बसों और अंतर्राज्यीय बसों में भी वीडियो संदेश प्रसारित हो। फ्लेक्स, बैनर और टिकटों पर भी मतदान की अपील करें। उपरोक्त सभी गतिविधियों का रिकार्ड संधारित कर प्रति सप्ताह रिपोर्ट, स्वीप के नोडल अधिकारी को अनिवार्यत: भिजवायें।